
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 21 

14 Ιανουάριου 2016 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της υπ’ αριθμ. ΔΙΠΑΑΔ/Φ.Κ./14/10343/ 
4-6-2015 απόφασης «Κατανομή προσωπικού σε 
εκτέλεση αμετάκλητων δικαστικών αποφάσεων 

έτους 2015». 1 

Τροποποίηση της υπ’ αριθμ. οικ. 21389/24.6.2015 από¬ 
φασης του Υπουργού Εσωτερικών και Διοικητι¬ 
κής Ανασυγκρότησης «Επαναφορά Σχολικών Φυ¬ 
λάκων στους Δήμους με τις διατάξεις του Ν. 

4325/2015». 2 

Έναρξη λειτουργίας του Περιφερειακού Γραφείου 
Ασύλου Σάμου και καθορισμός τοπικής αρμοδι¬ 
ότητας και έδρας των Περιφερειακών Γραφεί¬ 
ων Ασύλου Αττικής, Θεσσαλονίκης, Ν. Έβρου, Β. 

Έβρου, Λέσβου, Σάμου και Ρόδου. 3 

Έλεγχος νομιμότητας της υπ’ αριθμ. 859/2015 (ΦΕΚ 
1294/Β'/2015) απόφασης του Δημοτικού Συμβουλί¬ 
ου του Δήμου Λέσβου αναφορικά με την εξαίρεση 
από την εφαρμογή της πενθήμερης εργασίας και 
καθιέρωση 24ωρης λειτουργίας και λειτουργίας 
τις Κυριακές και αργίες της Δ/νσης Καθαριότη¬ 
τας και Ανακύκλωσης του Δήμου Λέσβου (ΑΔΑ: 


ΒΜ2ΚΩΛΦ-Σ4Β). 4 

Λύση του Ν.Π.Δ.Δ με την επωνυμία «Οργανισμός Κοι¬ 
νωνικής Αλληλεγγύης Δήμου Δελφών». 5 

Απαγόρευση του κυνηγίου στις περιοχές του Νομού 
Χανίων που καλύπτονται με χιόνι, κατά την τρέ¬ 
χουσα κυνηγετική περίοδο 2016-2017. 6 

Διεύρυνση ωραρίου Λειτουργίας του αυτοτελούς 
Τμήματος Τεχνικής Υπηρεσίας του Δημοτικού 
Οργανισμού Προσχολικής Αγωγής Φροντίδας και 
Μαζικής Αθλησης Ηρακλείου (Δ.Ο.Π.Α.Φ.Μ.Α.Η.)... 7 

Καθιέρωση απογευματινής υπερωριακής εργασίας, 
καθ’ υπέρβαση της υποχρεωτικής εβδομαδιαίας 
εργασίας για υπαλλήλους του Ενιαίου Ταμείου 
Επικουρικής Ασφάλισης, για το έτος 2016. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτος στην υπ’ αριθμ. 5439/134552/ 
04-12-2015 υπουργική απόφαση των Υπουργών 
Εσωτερικών και Διοικητικής Ανασυγκρότησης, Οι¬ 
κονομίας Ανάπτυξης και Τουρισμού, Οικονομικών 
και Αγροτικής Ανάπτυξης και Τροφίμων που δη- 


μοσιεύθηκε στο αριθμ. 2636/Β707-12-2015. 9 

ΑΠΟΦΑΣΕΙ Σ 

Αριθμ. ΔΙΠΑΑΔ/Φ.Κ./98/22949 (1) 


Μερική ανάκληση της υπ’ αριθμ. ΔΙΠΑΑΔ/Φ.Κ./14/10343/ 
4-6-2015 απόφασης «Κατανομή προσωπικού σε εκτέλε¬ 
ση αμετάκλητων δικαστικών αποφάσεων έτους 2015». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως ισχύει και της παρ. 21 του άρθρου 
ενάτου του Ν. 4057/2012 (ΦΕΚ 54/Α/2012). 

2. Το Π.δ. 24/27-1-2015 (ΦΕΚ 20/Α/2015) «Σύσταση και 
μετονομασία Υπουργείων, μεταφορά της Γ ενικής Γ ραμ- 
ματείας Κοινωνικών Ασφαλίσεων». 

3. Την υπ’ αριθμ. Υ21/6-10-2015 (ΦΕΚ 2144/Β72015) 
απόφαση «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη». 

4. Την υπ’ αριθμ. ΔΙΠΠ/Φ.ΕΠ.1/71/οικ.4573/1-3-2011 (ΦΕΚ 
323/Β/1-3-2011) απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

5. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του Ν. 3812/2009. 

6. Το υπ’ αριθμ. 35296/29-10-2015 έγγραφο του Υπουρ¬ 
γείου Εσωτερικών και Διοικητικής Ανασυγκρότησης. 

7. Το γεγονός ότι από την παρούσα απόφαση κατανο¬ 
μής δεν προκαλείται επιπλέον δαπάνη, αποφασίζουμε: 

Ανακαλείται μερικώς η υπ’ αριθμ. ΔΙΠΑΑΔ/Φ.Κ./14/ 
10343/4-6-2015 απόφαση «Κατανομή προσωπικού σε 
εκτέλεση αμετάκλητων δικαστικών αποφάσεων έτους 
2015» κατά το μέρος της παρ. Ι.θ. που αφορά στην 
κατανομή του ΤΣΑΡΑ ΑΘΑΝΑΣΙΟΥ του Αθανασίου, σε 
θέση ιδιωτικού δικαίου αορίστου χρόνου, ειδικότητας 
ΥΕ Εργατών Καθαριότητας, σε εκτέλεση της υπ’ αριθμ. 
170/2012 απόφασης του Μονομελούς Πρωτοδικείου Λα¬ 
μίας και της υπ’ αριθμ. 18/2014 αμετάκλητης απόφασης 
του Μονομελούς Πρωτοδικείου Λαμίας στο Δήμο Μώλου 
-Αγίου Κωνσταντίνου. 

Κατά τα λοιπά η υπ’ αριθμ. ΔΙΠΑΑΔ/Φ.Κ./14/10343/ 
4-6-2015 απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 
-♦- 

Αριθμ. 41172 (2) 

Τροποποίηση της υπ’ αριθμ. οικ. 21389/24.6.2015 (ΦΕΚ 
1294/Β'/2015) απόφασης του Υπουργού Εσωτερικών 
και Διοικητικής Ανασυγκρότησης «Επαναφορά Σχο¬ 
λικών Φυλάκων στους Δήμους με τις διατάξεις του 
Ν. 4325/2015». 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις των άρθρων 14,17 και 18 του Ν. 4325/2015 
«Εκδημοκρατισμός της Διοίκησης - Καταπολέμηση Γρα- 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». (ΦΕΚ 47 Α'). 

2. Τις διατάξεις του άρθρου 80 του Ν. 4172/2013 «Φο¬ 
ρολογία εισοδήματος, επείγοντα μέτρα εφαρμογής του 
Ν. 4046/2012, του Ν. 4093/2012 και του Ν. 4127/2013 και 
άλλες διατάξεις» (ΦΕΚ 167 Α'), όπως ισχύει, και του 
Ν. 4250/2014 (ΦΕΚ 74 Α'). 

3. Τ ις διατάξεις του Π.δ. 73/2015 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (ΦΕΚ 116 Α'). 

4. Την υπ’ αριθμ. 36166/14-10-2015 απόφαση του Πρω¬ 
θυπουργού «Ανάθεση αρμοδιοτήτων στον Υφυπουργό 
Εσωτερικών και Διοικητικής Ανασυγκρότησης, Ιωάννη 
Μπαλάφα». 

5. Την υπ’ αριθμ. ΔΙΔΑΔ/Φ42Ε/4/οικ. 17204/2-6-2015 
(ΑΔΑ: ΩΥΣΒ465ΦΘΕ-ΒΩΛ) Εγκύκλιο του Υπουργείου 
Εσωτερικών και Διοικητικής Ανασυγκρότησης με θέμα: 
«Επανασύσταση κλάδων και επαναφορά προσωπικού 
σύμφωνα με τα άρθρα 17 και 18 του Ν. 4325/2015 «Εκδη¬ 
μοκρατισμός της Διοίκησης - Καταπολέμηση Γραφειο- 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (ΦΕΚ 47 Α')». 

6. Την από 2/7/2015 δήλωση της Ευανθίας Κωστάκη 
του Νικολάου ότι δεν επιθυμεί την επαναφορά της στο 
Δήμο Αθηναίων με τις διατάξεις του Ν. 4325/2015, καθώς 
και το υπ’ αριθμ. 364303/12-11-2015 έγγραφο του Δήμου 
Αθηναίων. 


7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού του 
Δήμου Αθηναίων. 

8. Την υπ’ αριθμ. οικ. 21389/24.6.2015 απόφασή μας 
«Επαναφορά Σχολικών Φυλάκων στους Δήμους με τις 
διατάξεις του Ν. 4325/2015», αποφασίζουμε: 

Τροποποιούμε την υπ’ αριθμ. οικ. 21389/24.6.2015 (ΦΕΚ 
1294/Β'/2015) απόφασή μας, κατά το μέρος που αφορά 
στην Ευανθία Κωστάκη του Νικολάου, την οποία δια¬ 
γράφουμε από τον συνημμένο Πίνακα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2016 

Ο ΥΦΥΠΟΥΡΓΟΣ 

ΙΩΑΝΝΗΣ ΜΠΑΛΑΦΑΣ 
-♦- 

Αριθμ. οικ. 19 (3) 

Έναρξη λειτουργίας του Περιφερειακού Γ ραφείου Ασύ¬ 
λου Σάμου και καθορισμός τοπικής αρμοδιότητας και 
έδρας των Περιφερειακών Γ ραφείων Ασύλου Αττι¬ 
κής, Θεσσαλονίκης, Ν.Έβρου, Β.Έβρου, Λέσβου, Σά¬ 
μου και Ρόδου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

1. Των άρθρων 41, 54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
όπως ισχύουν. 

2. Του Ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο «Πρόγραμμα Διαύγεια» και άλλες 
διατάξεις». 

3. Της παρ. 3 του άρθρου 1 του Ν. 3907/2011 (Α' 7) 
«Ίδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς 
τις διατάξεις της Οδηγίας 2008/115/ΕΚ 'σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών * 1 2 3 4 5 6 * 8 και λοιπές διατάξεις», όπως ισχύουν. 

4. Του Π.δ. 104/2012 (Α' 172), ιδίως της παρ. 3 του άρ¬ 
θρου 14 «Οργάνωση και λειτουργία Υπηρεσίας Ασύλου 
στο Υπουργείο Δημόσιας Τάξης και Προστασίας του 
Πολίτη», όπως τροποποιήθηκε από το Π.δ. 133/2013 (ΦΕΚ 
Α' 198) και ισχύει. 

5. Του Π.δ. 24/2015 (Α' 20), «Σύσταση και μετονομασία 
Υπουργείων, μεταφορά της Γενικής Γραμματείας των 
Κοινωνικών Ασφαλίσεων». 

6. Του Π.δ. 73/2015 (Α' 116), «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7 Την υπ’ αριθμ. Υ10/26.9.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Ιωάννη Μουζάλα». 

8. Των εδαφίων 34 και 36 του άρθρου 1 της με αριθμ. 
3782/28.4.15 (Β' 823) απόφασης της Αναπληρώτριας 
Υπουργού Εσωτερικών και Διοικητικής Ανασυγκρότη¬ 
σης, «Μεταβίβαση αρμοδιοτήτων στην Διευθύντρια της 
Υπηρεσίας Ασύλου». 

9. Το γεγονός ότι από τις διατάξεις της παρούσας 
δεν προκαλείται δαπάνη σε Βάρος του κρατικού προ¬ 
ϋπολογισμού, αποφασίζουμε: 

1. Την έναρξη λειτουργίας του Περιφερειακού Γραφεί¬ 
ου Ασύλου Σάμου με έδρα το Βαθύ την 14η Ιανουάριου 
2016. 

2. Στην τοπική αρμοδιότητα του Περιφερειακού Γ ρα¬ 
φείου Ασύλου Σάμου υπάγεται η εδαφική περιφέρεια 
των περιφερειακών ενοτήτων Σάμου (Δήμος Σάμου) και 
Ικαρίας (Δήμοι Ικαρίας και Φούρνων) της περιφέρειας 
Βορείου Αιγαίου σύμφωνα με τα οριζόμενα στο άρ¬ 
θρο 14 παράγραφος 1 στοιχείο ια' του Π.δ. 104/2012, 
όπως αυτό αναριθμήθηκε και τροποποιήθηκε με το Π.δ. 
133/2013. 

3. Στην τοπική αρμοδιότητα του Περιφερειακού Γ ρα¬ 
φείου Ασύλου Αττικής με έδρα την Αθήνα υπάγεται 
όλη η επικράτεια, πλην των περιοχών αρμοδιότητας 
των Περιφερειακών Γ ραφείων Θεσσαλονίκης με έδρα 
τη Θεσσαλονίκη, όπως αυτή ορίστηκε με την παρ. 2 της 
με αριθμ. 6794/23.6.15 (ΦΕΚ Β' 1411) απόφαση της Διευ¬ 
θύντριας Ασύλου του Υπουργείου Εσωτερικών και Διοι¬ 
κητικής Ανασυγκρότησης, Ρόδου με έδρα την πόλη της 
Ρόδου, όπως αυτή ορίστηκε με την παρ. 1 της με αριθμ. 
6880/4.8.2014 (ΦΕΚ Β' 2198) απόφασης του Υπουργού 
Δημόσιας Τάξης και Προστασίας του Πολίτη, Λέσβου 
με έδρα την Μυτιλήνη, όπως αυτή ορίστηκε με την παρ. 
1 της υπ’ αριθμ. οικ./6415/21.7.14 (ΦΕΚ Β' 2034) απόφαση 
του Υπουργού Δημόσιας Τάξης και Προστασίας του Πο¬ 
λίτη, Ν.'ΕΒρου με έδρα την Αλεξανδρούπολη, Β/Εβρου 
με έδρα το Φυλάκιο και Σάμου με έδρα το Βαθύ, όπως 
οι περιοχές αρμοδιότητας τους ορίζονται στο άρθρο 14 
παράγραφος 1 στοιχείο γ', δ' και ια' αντίστοιχα του Π.δ. 
104/2012 (ΦΕΚ Α' 172), όπως το άρθρο αναριθμήθηκε και 
τροποποιήθηκε με το Π.δ. 133/2013 (ΦΕΚ Α' 198). 

4. Με την παρούσα καταργείται η παρ. 3 της με αριθμ. 
οικ. 6794/23.6.15 (ΦΕΚ Β' 1411) απόφασης της Διευθύντρι¬ 
ας της Υπηρεσίας Ασύλου, καθώς και κάθε γενική ή 
ειδική διάταξη που αντίκειται στην παρούσα απόφαση. 

5. Οι διατάξεις της παρούσας ισχύουν από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2016 

Η Διευθύντρια 
ΜΑΡΙΑ ΣΤΑΥΡΟΠΟΥΛΟΥ 

-♦- 

Αριθμ. 332 (4) 

Έλεγχος νομιμότητας της υπ’ αριθμ. 859/2015 απόφα¬ 
σης του Δημοτικού Συμβουλίου του Δήμου Λέσβου 
αναφορικά με την εξαίρεση από την εφαρμογή της 
πενθήμερης εργασίας και καθιέρωση 24ωρης λει¬ 
τουργίας και λειτουργίας τις Κυριακές και αργίες 
της Δ/νσης Καθαριότητας και Ανακύκλωσης του Δή¬ 
μου Λέσβου (ΑΔΑ: ΒΜ2ΚΩΛΦ-Σ4Β). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 214, 225, 226, 227, 238 και 
280 του Ν. 3852/2010 (Καλλικράτης), όπως ισχύουν. 

2. Τις διατάξεις του άρθρου 36 Ν. 3584/2007, με τις 
τροποποιήσεις του. 


3. Τις διατάξεις του άρθρου 31 παρ. 2 του Ν. 4258/2014. 

4. Τις διατάξεις του άρθρου 24 του Π.δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

5. Το υπ’ αριθμ. 75680/7-12-2015 έγγραφο του Δήμου 
Λέσβου με το οποίο μας διαβιβάζεται για έλεγχο νομι¬ 
μότητας η υπ’ αριθμ. 859/2015 απόφαση του Δημοτικού 
Συμβουλίου Λέσβου με την οποία εξαιρείται από την 
εφαρμογή της πενθήμερης εργασίας και καθιερώνε¬ 
ται η 24ωρη λειτουργία της Δ/νσης Καθαριότητας και 
Ανακύκλωσης. 

6. Την υπ’ αριθμ. 79378/24-12-2015 βεβαίωση της Οικο¬ 
νομικής Υπηρεσίας του Δήμου, αποφασίζουμε: 

Εξαιρούμε από την πενθήμερη εργασία και καθιερώ¬ 
νουμε 24ωρη Λειτουργία της Υπηρεσίας Καθαριότητας 
και Ανακύκλωσης του Δήμου Λέσβου ως εξής: 

I. 53 Μόνιμοι υπάλλληλοι 

1) ΔΕ 28 Χειριστών Μηχανημάτων:Ένας (1) 

2) ΔΕ 29 Οδηγών αυτ/των καθαριότητας: Είκοσι ένας 

( 21 ) 

3) ΥΕ 2 Επιστατών καθαριότητας:Ένας (1) 

4) ΥΕ 16 Εργάτες καθαριότητας: Τριάντα (30) 

II. 31 Υπάλληλοι Ιδιωτικού Δικαίου Αορίστου Χρόνου 

1) ΔΕ Εποπτών καθαριότητας: Ένας (1) 

2) ΔΕ Οδηγοί καθαριότητας: Οκτώ (8) 

3) ΥΕ Εργάτες καθαριότητας: Δεκαεννέα (19) 

4) ΥΕ Επιστατών καθαριότητας: Ένας (1) 

5) ΔΕ Χειριστών μηχανημάτων: Ένας (1) 

6) ΔΕ Μηχανικός αυτοκινήτων: Ένας (1) 

III. 100 Υπάλληλοι Ιδιωτικού Δικαίου Ορισμένου Χρόνου 

Χειριστές μηχανημάτων, Οδηγοί καθαριότητας, εργά¬ 
τες καθαριότητας: Εκατό (100) 

IV. 2 Υπάλληλοι Ειδικής Διαδικασίας Εργατικών Δι¬ 
αφορών 

1) Χειριστές μηχανημάτων:Ένας (1) 

2) Εργάτες καθαριότητας: Ένας (1) 

Η Δ/νση Καθαριότητας και Ανακύκλωσης έχει την 
υποχρέωση αποκομιδής των απορριμμάτων και Ανακυ- 
κλώσιμων υλικών επτά (7) ημέρες την εβδομάδα και σε 
24ωρη βάση με κυλιόμενο ωράριο. Η αποκομιδή γίνεται 
πριν την 6η πρωινή ώρα, δηλαδή κατά τις νυχτερινές 
ώρες, δεδομένου ότι αργότερα η κίνηση των δημοτών 
και των οχημάτων εμποδίζουν την ομαλή λειτουργία της 
καθαριότητας και συνεχίζεται τις Κυριακές και τις αργίες, 
λόγω της φύσεως του έργου που παρέχεται, η οποία 
επιβάλλει την παρέκκλιση από το θεσπιζόμενο ωράριο. 
Είναι αναγκαία επίσης η αποκομιδή απορριμμάτων/ανα- 
κυκλώσιμων υλικών, οι οδοκαθαρισμοί και το σκούπισμα 
των πλατειών κατά τις Κυριακές και εξαιρέσιμες ημέρες 
από το κέντρο της πόλης και άλλα κεντρικά σημεία των 
Δημοτικών Ενοτήτων, λόγω της αυξημένης προσέλευσης 
πολιτών της λειτουργίας των εμπορικών καταστημάτων 
το Σάββατο και των λοιπών καταστημάτων εστίασης, 
αναψυχής και ψυχαγωγίας το Σαββατοκύριακο. 

Οι ανωτέρω υπάλληλοι εκτελούν εκ περιτροπής κυ¬ 
λιόμενες βάρδιες σε όλη της διάρκεια του 24ωρου και 
απαιτείται υπερωριακή απασχόληση τις Κυριακές και 
εξαιρέσιμες ημέρες ημερήσια και νυχτερινή, νυχτερινές 
ώρες και νυχτερινή εργασία για τη συμπλήρωση της 
εβδομαδιαίας υποχρεωτικής. 

Για το ανωτέρω προσωπικό, ο αριθμός των ωρών 
υπερωριακής εργασίας, εργασία κατά τις Κυριακές και 
εξαιρέσιμες ημέρες καθώς και κατά τις νυχτερινές ώρες 
δεν μπορούν να υπερβούν κατά μήνα αυτές που ανα- 

φέρονται στην παρ. 2 του άρθρου 31 του Ν. 4258/14 και 
στην παρ. 12 του άρθρου 18 του Ν. 3731/08. 

Από τις διατάξεις της απόφασης αυτής προκαλείται 
δαπάνη ύψους 204.000,00 € σε βάρος του προϋπολο¬ 
γισμού οικ. έτους 2016 του Δήμου που θα βαρύνει τους 
κωδικούς Κ.Α. 20.6012 (140.000,00 €), Κ.Α. 20.6022.0001 
(60.000,00 €) και Κ.Α. 20.6042 (4.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Ιανουάριου 2016 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

-♦- 

Αριθμ. 2932/229500 (5) 

Λύση του Ν.Π.Δ.Δ με την επωνυμία «Οργανισμός Κοι¬ 
νωνικής Αλληλεγγύης Δήμου Δελφών». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 214, 215, 216, 224, 225, 
226, 227, και 238 του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
-Πρόγραμμα Καλλικράτης (ΦΕΚ 87/τ. Α'/7-6-2010). 

2) Τις διατάξεις του άρθρου 241 του Δ.Κ.Κ (Ν. 3463/2006). 

3) Τις διατάξεις του Π.δ. 138/2010 «Οργανισμός της 
Αποκεντρωμένης Διοίκησης Θεσσαλίας-Στερεάς Ελ¬ 
λάδας (ΦΕΚ 231/τ. Α727-12-2010). 

4) Την με αριθμό 363/18/2012 απόφαση Δημοτικού Συμ¬ 
βουλίου του Δήμου Δελφών η οποία εγκρίθηκε με την 
2663/261296/19-12-2012 απόφαση Γ.Γ. Αποκεντρωμένης 
Διοίκησης Θεσσαλίας - Στερεός Ελλάδος (ΦΕΚ 3559/ 
τ. Β731-12-2012) με την οποία ενέκρινε τη σύσταση του 
Νομικού Προσώπου (Ν.Π.Δ.Δ) με την επωνυμία ΟΡΓΑ¬ 
ΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΔΕΛΦΩΝ 
σύντομος διακριτός τίτλος «Ο.Κ.Α.Δ.Δ». 

5) Την υπ’ αριθμ. 2990/18604/25-2-2011 απόφαση της Γ ενι¬ 
κής Γραμματέως της Αποκεντρωμένης Διοίκησης Θεσσα¬ 
λίας- Στερεός Ελλάδας «μεταβίβασης δικαιώματος υπο¬ 
γραφής της Γ ενικής Γ ραμματέως της Αποκεντρωμένης 
Διοίκησης Θεσσαλίας-Στερεάς Ελλάδας στον Προϊστά¬ 
μενο της Γενικής Διεύθυνσης Εσωτερικής Λειτουργίας 
και στους Προϊσταμένους Διευθύνσεων και Τμημάτων της 
ανωτέρω Γενικής Διεύθυνσης (ΦΕΚ 385/τ. Β'/11-3-2011). 

6) Την με αριθμό 23/472/2015 απόφαση του Δημοτικού 
Συμβουλίου του Δήμου Δελφών περί λύσης του Ν.Π.Δ.Δ 
με την επωνυμία «Οργανισμός Κοινωνικής Αλληλεγγύης 
Δήμου Δελφών» (Ο.Κ.Α.Δ.Δ), αποφασίζουμε: 

Ότι νόμιμα λήθφηκε η υπ’ αριθμ. 23/472/2015 απόφαση 
του Δημοτικού Συμβουλίου του Δήμου Δελφών περί 
λύσης και κατάργησης του Ν.Π.Δ.Δ. με την επωνυμία 
ΟΡΓΑΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓΓΥΗΣ ΔΗΜΟΥ ΔΕΛ¬ 
ΦΩΝ, σύντομος διακριτός τίτλος «Ο.Κ.Α.Δ.Δ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 23 Δεκεμβρίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 


Αριθμ. 19 (6) 

Απαγόρευση του κυνηγίου στις περιοχές του Νομού Χα¬ 
νιών που καλύπτονται με χιόνι, κατά την τρέχουσα 
κυνηγετική περίοδο 2016-2017. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τ ις διατάξεις του άρθρου 258 παρ. 3β και 3 στ του 
Ν.δ. 86/1969 «Περί Δασικού Κώδικα» (ΦΕΚ. 7/τ. Α'/1969), 
όπως τροποποιήθηκαν με το άρθρο 7 του Ν. 177/1975, 
ΦΕΚ 205/τ. Α71975. 

2. Την υπ’ αριθμ. 127568/2533/7-8-2015 (ΦΕΚ Β' 1670) 
Ρυθμίσεις Θήρας για κυνηγετική περίοδο 2015-2016, 
απόφαση Υπουργού Περιβάλλοντος Ενέργειας και Κλι¬ 
ματικής αλλαγής. 

3. Τ ις διατάξεις της υπ’ αριθμ. 414985/29-11-1985 (ΦΕΚ 
757/τ. Β71985) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργείας 
«Μέτρα διαχείρισης της άγριας πτηνοπαγίδας» (άρθρα 5 
και 11), της 37338/1807/Ε.103/1-9-2010 κοινής υπουργικής 
απόφασης Υπουργών Οικονομικών - Οικονομίας, Αντα¬ 
γωνιστικότητας και Ναυτιλίας - Περιβάλλοντος Ενέργει¬ 
ας και Κλιματικής Αλλαγής «Καθορισμός μέτρων και δι¬ 
αδικασιών για τη διατήρηση της άγριας ορνιθοπανίδας 
κτλ» (ΦΕΚ 1495/τ. Β72010) όπως αυτή τροποποιήθηκε 
και συμπληρώθηκε με την υπ’ αριθμ. Η.Π. 8353/276/Ε 
103/23-2-2012 (ΦΕΚ 415/τ. Β72012) κοινής απόφασης των 
Υπουργών Εσωτερικών - Οικονομικών- Ανάπτυξης, Αντα¬ 
γωνιστικότητας και Ναυτιλίας - Περιβάλλοντος, Ενέρ¬ 
γειας και Κλιματικής Αλλαγής - Αγροτικής Ανάπτυξης 
και Τροφίμων. 

4. Τις διατάξεις του Ν. 3469/27-6-2006 (ΦΕΚ 131/τ. 
Α728-6-2006) «Περί Εθνικού Τυπογραφείου - Εφημερίδα 
της Κυβερνήσεως και άλλες Δ/ξεις». 

5. Το Π.δ. 136/2010 (ΦΕΚ Α' 229) «Οργανισμός της Απο¬ 
κεντρωμένης Διοίκησης Κρήτης». 

6. Το γεγονός ότι λόγω των εκτεταμένων χιονοπτώ¬ 
σεων στην ορεινή και ημιορεινή περιφέρεια του Νομού 
Χανιών δημιουργήθηκαν δυσμενείς συνθήκες επιβίωσης 
όλων ανεξαιρέτως των θηραμάτων (πτερωτά και θη¬ 
λαστικά) και ως εκ τούτου προκύπτει ανάγκη λήψεως 
εκτάκτων μέτρων προστασίας τους, σύμφωνα με την 
σχετική εισήγηση της Δ/νσης Δασών Χανιών. 

7. Την υπ’ αριθμ. 373/27-1-2011 απόφαση Γ ενικού Γ ραμ¬ 
ματέα Απο/νης Δ/ση Κρήτης: Παροχή εξουσιοδότησης 
υπογραφής «Με εντολή Γ ενικού Γ ραμματέα «αποφά¬ 
σεων, εγγράφων και άλλων πράξεων, στους Γενικούς 
Διευθυντές, στους Προϊσταμένους Διευθύνσεων και 
Προϊσταμένων Τμημάτων και Γ ραφείων των Υπηρεσιών 
της Απο/νης Διοίκησης Κρήτης (ΦΕΚ 459/τ. Β723-3-2011). 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Α. Απαγορεύουμε τη Θήρα όλων ανεξαιρέτως των θη¬ 
ραμάτων (πτερωτών και θηλαστικών) στις χιονοσκεπείς 
εκτάσεις του νομού Χανίων και για όσο χρόνο διαρκεί η 
χιονοκάλυψή τους, κατά την τρέχουσα κυνηγετική πε¬ 
ρίοδο 2016-2017 και όπου δεν απαγορεύεται με Δασική 
Αστυνομική Διάταξη Θήρας όπως παρακάτω: 

α) Παντός θηράματος με ενέδρα στις πηγές (καρτέρι). 

β) Των τριχωτών θηραμάτων όταν και όπου το έδαφος 
καλύπτεται με χιόνι και ιδιαίτερα δια παρακολουθήσεως 
των ιχνών επί της χιόνος. 

γ) Παντός θηράματος σε περιπτώσεις ιδιαιτέρως δυ¬ 
σμενών συνθηκών όπως χιονοπτώσεων μεγάλης διάρ¬ 
κειας και έντασης. 

Β. Οι παραβάτες της παρούσας θα διώκονται και τι¬ 
μωρούνται σύμφωνα με τις διατάξεις των Ν.δ. 86/1969, 
996/1971, του Ν. 177/1975, της υπ’ αριθμ. 414985/1985 
κοινής υπουργικής απόφασης και της 37338/1807/Ε103/ 
1-9-2010 κοινής υπουργικής απόφασης. 

Γ. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως και μέχρι τέλους 
της Κυνηγετικής περιόδου 2016-2017. 

Δ. Η εφαρμογή της ανατίθεται στη Δασική Υπηρεσία, 
την Ελληνική Αστυνομία, Κυνηγετική Ομοσπονδία Κρή¬ 
της και Δωδεκανήσου καθώς και κάθε φιλόνομο πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 5 Ιανουάριου 2016 
Ο Ασκών καθήκοντα 

Γ ενικού Γ ραμματέα Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

-♦- 

Αριθμ. 16650/2015 (7) 

Διεύρυνση ωραρίου λειτουργίας του αυτοτελούς Τμή¬ 
ματος Τεχνικής Υπηρεσίας του Δημοτικού Οργανι¬ 
σμού Προσχολικής Αγωγής Φροντίδας και Μαζικής 
Άθλησης Ηρακλείου (Δ.Ο.Π.Α.Φ.Μ.Α.Η.). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010 
(ΦΕΚ 87/Α'/07-06-2010), «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του άρθρου 8 του Π.δ. 136/2010 (ΦΕΚ 
229/Α'/27-12-2010), «Οργανισμός της Αποκεντρωμένης 
Διοίκησης Κρήτης». 

3. Τις διατάξεις του άρθρου 36 του Ν. 3584/2007 (ΦΕΚ 
143/Α728-06-2007), «Κύρωση του Κώδικα Κατάστασης 
Δημοτικών και Κοινοτικών Υπαλλήλων», όπως ισχύουν. 

4. Τις διατάξεις του άρθρου 56 του Ν. 4257/2014 (ΦΕΚ 
93/Α714-04-2014), «Επείγουσες ρυθμίσεις αρμοδιότητας 
Υπουργείου Εσωτερικών». 

5. Τις διατάξεις του άρθρου 28 του Ν. 4325/2015 (ΦΕΚ 
47/Α711-05-2015), «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

6. Την υπ’ αριθμ. 4/6-2-2015 πράξη του Υπουργικού 
Συμβουλίου (ΦΕΚ 24/Α706-02-2015). 

7. Το υπ’ αριθμ. 3922/21-12-2015 έγγραφο του 
ΔΟ.Π.Α.Φ.Μ.Α.Η., με το οποίο διαβιβάστηκε στην Υπηρε¬ 
σία μας η αριθμ. 305/2015 σε ορθή επανάληψη απόφαση 
του οικείου Διοικητικού Συμβουλίου περί διεύρυνσης του 
ωραρίου λειτουργίας του αυτοτελούς Τμήματος Τεχνικής 
Υπηρεσίας του Δ.Ο.Π.Α.Φ.Μ.Α.Η. σε 12ωρη και εξαήμερη 
βάση, από Δευτέρα έως και Σάββατο, για όλο το έτος. 

8. Την υπ’ αριθμ. 3940/22-12-2015 βεβαίωση του Προέ¬ 
δρου του Δ.Σ. του Οργανισμού, σύμφωνα με την οποία 
δεν προκαλείται επιπλέον δαπάνη σε βάρος του προ¬ 
ϋπολογισμού του Φορέα, αποφασίζουμε: 

Εγκρίνουμε τη διεύρυνση του ωραρίου λειτουργίας του 
αυτοτελούς Τμήματος Τεχνικής Υπηρεσίας του Δημοτι¬ 


κού Οργανισμού Προσχολικής Αγωγής φροντίδας και 
Μαζικής Άθλησης Ηρακλείου (Δ.Ο.ΠΑ.Φ.Μ.Α.Η.) σε 12ωρη 
και εξαήμερη βάση, από Δευτέρα έως και Σάββατο, για 
όλο το έτος, για τη λειτουργία των Παιδικών Σταθμών και 
των χώρων μαζικού αθλητισμού του Δήμου Ηρακλείου. Οι 
υπάλληλοι του Τ μήματος με σχέση εργασίας Δημοσίου 
Δικαίου, καθώς και Ι.Δ.Α.Χ., θα απασχολούνται εκ περι¬ 
τροπής και σε βάρδιες, προκειμένου να μην μεταβληθεί 
το οκτάωρο και το πενθήμερο της εργασίας τους. 

Το ωράριο του Τμήματος τίθεται σε διευρυμένη βάση, 
λόγω της ανάγκης διασφάλισης της σωματικής ακεραι¬ 
ότητας των νηπίων που φιλοξενούνται στους Παιδικούς 
Σταθμούς, καθώς και λόγω της ταχύτερης και ασφα- 
λέστερης αποκατάστασης των τεχνικών βλαβών που 
προκύπτουν σε χώρους ευθύνης του Δ.Ο.Π.Α.Φ.Μ.Α.Η.. 

Από την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιανουάριου 2016 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

-♦- 

Αριθμ. 678 (8) 

Καθιέρωση απογευματινής υπερωριακής εργασίας, καθ' 
υπέρβαση της υποχρεωτικής εβδομαδιαίας εργασί¬ 
ας για υπαλλήλους του Ενιαίου Ταμείου Επικουρι¬ 
κής Ασφάλισης, για το έτος 2016. 

Ο ΔΙΟΙΚΗΤΗΣ ΤΟΥ ΕΝΙΑΙΟΥ ΤΑΜΕΙΟΥ 
ΕΠΙΚΟΥΡΙΚΗΣ ΑΣΦΑΛΙΣΗΣ (Ε.Τ.Ε.Α.) 

Έχοντας υπόψη: 

1. Τ ις διατάξεις του άρθρου 20 του Ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής 
της συμφωνίας δημοσιονομικών στόχων και διαρθρωτι¬ 
κών μεταρρυθμίσεων.» (ΦΕΚ 176/τ. Β716-12-2015. 

2. Τ ις διατάξεις των άρθρων 35-48 του ΙΑ' κεφαλαίου 
του Ν. 4052/2012 (ΦΕΚ 41/Α72012) «Νόμος αρμοδιότητας 
Υπουργείων Υγείας και Κοινωνικής Αλληλεγγύης και 
Εργασίας και Κοινωνικής Ασφάλισης για εφαρμογή του 
νόμου «Εγκριση των Σχεδίων Συμβάσεων Χρηματοδο¬ 
τικής διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελ¬ 
ληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής 
και της Τράπεζας της Ελλάδος και άλλες επείγουσες 
διατάξεις για τη μείωση του δημοσίου χρέους και τη 
διάσωση της εθνικής οικονομίας» και άλλες διατάξεις», 
όπως ισχύει. 

3. Την υπ’ αριθμ. Φ.80000/30559/2109/07-01-2013 από¬ 
φαση του Υπουργού Εργασίας, Κοινωνικής Ασφάλισης 
και Πρόνοιας (ΦΕΚ 37/Β72013) «Λειτουργία του Ενιαίου 
Ταμείου Επικουρικής Ασφάλισης (ΕΤΕΑ) από 01-01-2013». 

4. Την υπ’ αριθμ. Φ.21250/οικ.8290/495/27.03.2013 από¬ 
φαση του Υπουργού Εργασίας, Κοινωνικής Ασφάλισης 
και Πρόνοιας «Αρμοδιότητες Προέδρου του Ενιαίου Τα¬ 
μείου Επικουρικής Ασφάλισης (ΕΤΕΑ)» (ΦΕΚ 861/Β72013). 

5. Τις διατάξεις της παρ. 2, του άρθρου 59 του 
Ν. 4144/2013 (ΦΕΚ 88/Α718-4-2013) «Διοικητικό Συμβούλιο 
Ενιαίου Ταμείου Επικουρικής Ασφάλισης ΕΤΕΑ». 

6. Την υπ’ αριθμ. Φ.21250/οικ. 15420/4426/09-04-2015 
απόφαση του Αναπληρωτή Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης με θέμα: 
«Διορισμός Διοικητή του Ενιαίου Ταμείου Επικουρικής 
Ασφάλισης (ΕΤΕΑ) και Προέδρου του Διοικητικού του 
Συμβουλίου». 

7. Την υπ’ αριθμ. 509/142/16-12-2015 απόφαση του Δ.Σ. 
του Ε.Τ.Ε.Α. αναφορικά με την έγκριση υπερωριακής απα¬ 
σχόλησης των υπαλλήλων του Ταμείου, για το έτος 2016. 

8. Το από 10-12-2015 Υπηρεσιακό Σημείωμα του Τμήμα¬ 
τος Οικονομικής Διαχείρισης της Διεύθυνσης Οικονομι¬ 
κών Υπηρεσιών του Ε.Τ.Ε.Α., σύμφωνα με το οποίο από 
την παρούσα απόφαση προκαλείται δαπάνη συνολικού 
ύψους 380.000,00 ευρώ, η οποία θα βαρύνει την εγγε¬ 
γραμμένη πίστωση στον προϋπολογισμό του Ταμείου 
έτους 2016 (ΚΑΕ 00.10.0261). 

9. Το γεγονός ότι η απογευματινή υπερωριακή απα¬ 
σχόληση των υπαλλήλων του Ταμείου κρίνεται απαραί¬ 
τητη προκειμένου να διεκπεραιωθούν οι εξής εργασίες: 

• Συντόμευση του χρόνου απονομής της επικουρικής 
σύνταξης. 

• Διεκπεραίωση τρεχουσών εργασιών και μεγάλου 
αριθμού εκκρεμών υπηρεσιακών υποθέσεων. 

• Ενημέρωση μητρώων ασφαλισμένων, συνταξιούχων 
και εργοδοτών. 

• Βεβαίωση εισφορών, έκδοση διακανονισμών και ΠΕΕ. 

• Επεξεργασία του αυξημένου αριθμού συνταξιοδοτι- 
κών αποφάσεων, αναπροσαρμογών και τροποποιήσεων 
αυτών, άμεσων και έμμεσων συνταξιούχων. 

• Εφαρμογή των διατάξεων της διαδοχικής ασφάλισης 
και σχετική αλληλογραφία με τους συμμετέχοντες φορείς. 

• Καταλογισμό αχρεωστήτως καταβληθέντων μερι¬ 
σμάτων τρέχοντος και παλαιότερων ετών. 

• Επέκταση διαδικασίας εφαρμογής μηχανογραφήσε- 
ως του κανονισμού άμεσων και έμμεσων συνταξιούχων. 

• Ταυτοποιήσεις μητρώου συνταξιούχων με Γενικό 
Λογιστήριο του Κράτους. 

• Παρακολούθηση είσπραξης μηνιαίων εισφορών 
ασφαλισμένων. 

• Ανάπτυξη και συντήρηση του πληροφοριακού συ¬ 
στήματος. 

• Συντόμευση διαδικασίας προσδιορισμού χρόνου 
ασφάλισης. 

• Καταχώριση εισφορών στα μηχανογραφικά προ¬ 
γράμματα του Ταμείου, καθώς και σύνταξη υποφακέλων 
με στοιχεία αυτοτελώς ασφαλισμένων. 

• Εκκαθάριση εκκρεμοτήτων που αφορούν αναγνω¬ 
ρίσεις χρόνου ασφάλισης. 

• Μηχανογραφική υποστήριξη των εργασιών των ορ¬ 
γανικών μονάδων του Ταμείου μέσω της δημιουργίας, 
διαχείρισης και υποστήριξης εφαρμογών πληροφορικής 
και βάσεων δεδομένων, άαία θπΙγυ, εργασιών για την 
προμήθεια, διαχείριση και υποστήριξη μηχανογραφικού 
εξοπλισμού και αναλωσίμων. 

• Γραμματειακή υποστήριξη των Διευθύνσεων, της 
Γενικής Διεύθυνσης και των γραφείων Διοίκησης του 
Ταμείου. 

• Σύνταξη απόψεων για δικαστήρια. 

• Τήρηση αρχείων και διεκπεραιώσεις αλληλογραφίας. 

• Διοικητικά και οικονομικά θέματα των εντάξεων των 
υπαλλήλων (κατατάξεις υπαλλήλων, ενιαία μισθοδοσία, 
πλήρης καταχώριση και επεξεργασία των στοιχείων του 
προσωπικού σε ενιαία βάση, έλεγχος τίτλων σπουδών 
και λοιπών δικαιολογητικών διορισμού και υπηρεσια¬ 
κής κατάστασης, παροχή στοιχείων στις υπερκείμενες 


αρχές, κλείσιμο ισολογισμών που εκκρεμούν, παροχή 
όλων των απαραίτητων στοιχείων για τη μεταφορά 
της περιουσίας). 

• Τακτοποίηση ατομικών φακέλων υπαλλήλων λόγω 
ένταξης στο Ε.Τ.Ε.Α.. 

• Έλεγχο των υποβληθέντων φωτοαντιγράφων. 

• Πλήθος άλλων ειδικών εργασιών, με τις οποίες είναι 
επιφορτισμένη η Κεντρική Υπηρεσία και οι υπηρεσιακές 
μονάδες του Ε.Τ.Ε.Α. και αφορούν τη διεκπεραίωση θε¬ 
μάτων των επιμέρους ενταχθέντων Ταμείων. 

• Προπαρασκευαστικές εργασίες για την ομαλή έντα¬ 
ξη στο ΕΤΕΑ των Ταμείων, Τομέων και Κλάδων που 
εντάσσονται στο Ταμείο κατ’ εφαρμογή των διατάξε¬ 
ων του άρθρου 2 περ. 2 της υποπ. Ε2 της παρ. Ε του 
Ν. 4336/2015 που αντικατέστησε την παρ. 28 του άρθρου 
1 του Ν. 4334/2015, αποφασίζουμε: 

1. Εγκρίνουμε, κατ’ εφαρμογή των διατάξεων του άρ¬ 
θρου 20 του Ν. 4354/2015, απογευματινή υπερωριακή 
εργασία στους υπαλλήλους του Ενιαίου Ταμείου Επι¬ 
κουρικής Ασφάλισης, για το έτος 2016 και συγκεκριμέ¬ 
να για τριακόσιους και συγκεκριμένα για τριακόσιους 
ενενήντα (390) υπαλλήλους, ενενήντα τρεις χιλιάδες 
εξακόσιες (93.600) ώρες, για εργασία που θα παρέχεται 
από Δευτέρα μέχρι και Παρασκευή μετά το πέρας του 
ωραρίου και μέχρι τις 22.00. 

2. Οι ως άνω ώρες απογευματινής υπερωριακής ερ¬ 
γασίας, καθ’ υπέρβαση της υποχρεωτικής εβδομαδιαίας 
εργασίας, δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο του έτους 
και άλλες εκατόν είκοσι (120) κατά το δεύτερο. 

3. Υπεύθυνοι για την παρακολούθηση και τον έλεγ¬ 
χο πραγματοποίησης της υπερωριακής εργασίας των 
υπαλλήλων ορίζονται η Προϊσταμένη Γενικής Διεύθυν¬ 
σης, καθώς και οι Προϊστάμενοι Διευθύνσεων και Τμη- 
μάτων του Ταμείου και οι αναπληρωτές αυτών. 

4. Η κατανομή των ωρών στους υπαλλήλους θα γίνει 
με απόφαση του Δ.Σ. του Ταμείου, το οποίο είναι και 
υπεύθυνο για τη βεβαίωση εκτέλεσης των αντίστοιχων 
εργασιών. Η βεβαίωση αυτή αποτελεί προϋπόθεση για 
την καταβολή της υπερωριακής αποζημίωσης, 

5. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και μέχρι 31/12/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2016 

Ο Διοικητής 

Α. ΚΑΠΟΤΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην υπ’ αριθμ. 5439/134552/04-12-2015 υπουργική 
απόφαση των Υπουργών Εσωτερικών και Διοικητικής 
Ανασυγκρότησης, Οικονομίας Ανάπτυξης και Τουρισμού, 
Οικονομικών και Αγροτικής Ανάπτυξης και Τροφίμων 
που δημοσιεύθηκε στο υπ’ αριθμ. 2636/Β707-12-2015, στη 
σελίδα 29336 αντικαθίσταται το εσφαλμένο: 

«Ο ΥΠΟΥΡΓΟΣ ΟΙΚΟΝΟΜΙΑΣ ΑΝΑΠΤΥΞΗΣ ΚΑΙ ΤΟΥ¬ 
ΡΙΣΜΟΥ ΓΕΩΡΓΙΟΣ ΣΤΑΘΑΚΗΣ» 

στο ορθό: «Ο ΥΦΥΠΟΥΡΓΟΣ ΟΙΚΟΝΟΜΙΑΣ ΑΝΑΠΤΥΞΗΣ 
ΚΑΙ ΤΟΥΡΙΣΜΟΥ ΑΛΕΞΑΝΔΡΟΣ ΧΑΡΙΤΣΗΣ». 

(Από το Υπουργείο 
Αγροτικής Ανάπτυξης και Τροφίμων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ΓπαϊΙ: ννβόπΐ3δΐ6Γ.6ί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο Ο 2 1 1401 160008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































